סוזן פולגאר

**סוזן פולגאר** (בהונגרית: **Polgár Zsuzsa**; נולדה ב-19 באפריל 1969) היא שחמטאית יהודייה-הונגרייה-אמריקאית ילידת הונגריה בדרגת רב-אמן. אלופת העולם בשחמט לנשים בין השנים 1996–1999, חברה בהיכל התהילה העולמי של השחמט.

## ראשית חייה
סוזן (או ז'וז'ה) פולגאר החלה לשחק שחמט בגיל 4. אביה, לאסלו פולגאר, לימד ואימן אותה ואת שתי אחיותיה הצעירות (יהודית וסופיה). הוא חינך את שלוש הבנות להיות ילדות פלא, ולימד אותן בין השאר את השפה הבינלאומית אספרנטו. היא הייתה בת 4 כשזכתה באליפות עיר הולדתה בודפשט לילדות עד גיל 11 ובת 12 כשזכתה באליפות העולם לבנות עד גיל 16.

בילדותה ביקר בבית הקיץ של המשפחה אלוף העולם לשעבר בובי פישר. סוזן ואחיותיה שיחקו איתו שחמט בגרסה אקראית פרי המצאתו.

היא ומשפחתה מופיעים בסרט התיעודי "מלכת השחמט" (2026).

## דרכה לאליפות העולם

ב-1984 הייתה סוזן לאשה מספר אחת בעולם לפי דירוג הפיד"ה, אך הישג זה נלקח ממנה באופן מלאכותי כשהגוף המנהל את עולם השחמט הוסיף למתחרותיה נקודות, בטענה שתוצאותיה מוטות כלפי מעלה מאחר שהיא נהגה לשחק בטורנירים עם גברים בעוד יריבותיה משחקות נגד נשים בלבד. תקפותו הסטטיסטית של החישוב עוררה מחלוקת בקרב קהילת השחמט ורבים ייחסו את המהלך ללחץ סובייטי.

בינואר 1991 הייתה לאשה הראשונה שזכתה בתואר רב-אמן בשחמט הכללי (או רב-אמן "לגברים"). לפניה הוענק התואר לשתי אלופות עולם לנשים שלא עמדו בקריטריונים הרגילים. אחותה הקטנה יהודית הייתה האשה השנייה לעשות זאת, בסוף אותה שנה.

ב-1992 זכתה באליפות העולם לנשים בשח בקצב בליץ וב-1996 זכתה באליפות העולם לנשים בשחמט. התואר נלקח ממנה ב-1999 לאחר מחלוקת בינה לבין הפיד"ה לגבי תנאי ההתמודדות בינה לבין הטוענת לכתר.

## פולגאר בארצות הברית
לאחר שהיגרה לארצות הברית והייתה לשחקנית המובילה שם, החלה פולגאר בפעילות ענפה בתחום. בין השאר היא מארגנת טורניר שנתי המפגיש את אלופות המדינות השונות בארצות הברית, כותבת ספרי הדרכה ומנהלת מרכז שחמט הקרוי על שמה בעיר מגוריה ניו יורק. עם זאת, היא לא פרשה ממשחק פעיל, וב-2004 היא הובילה את נבחרת ארצות הברית (שכללה גם אירינה קראש, אנה זטונשקי וג'ניפר שהדה) למדליית כסף אולימפית חסרת תקדים, תוך כדי שהיא דוחקת את נבחרת רוסיה החזקה למקום השלישי בלבד.

ביולי 2005 קבעה מספר שיאי גינס במשחק הסימולטני הגדול ביותר אי פעם. היא שיחקה במשך שש עשרה שעות נגד 1131 יריבים (326 בעת ובעונה אחת) מתוכם השכילו לגבור עליה רק 3.

## באולימפיאדות השחמט
היא ייצגה את הונגריה ב-3 אולימפיאדות וארצות הברית באולימפיאדה אחת. היא לא הפסידה שום משחק באף אולימפיאדה שבה השתתפה.

## דו-קרבות

## כמאמנת שחמט
בשנת 2007 החלה לעבוד כמאמנת נבחרת הגברים של אוניברסיטת טקסס טק בארצות הברית. הקבוצה בהנהגתה זכתה באליפות המכללות האמריקאיות בשנים 2011 ו-2012. לאחר הזכייה באליפות השנייה הודיעה פולגאר כי הקבוצה כולה תחת שרביטה תעבור לאוניברסיטת ובסטר בסנט לואיס.

## משחקים מנותחים

סימן אגדסטין (בלבן) - סוזן פולגאר
המשחק מוצג פעמיים:

א. המשחק כולו כאשר ניתן לראות אותו בצורה רציפה, או לעצור מדי פעם ולקרוא את ההערות למשחק זה. 

ב. המשחק מוצג מסע אחר מסע עם הערות מפורטות ברמה בסיסית יותר כך שניתן לעקוב אחר הרעיונות של שני השחקנים. המשחק מדגים היטב עקרונות של פיתוח מסודר של הכלים. כאן טעותו של הלבן היא פתיחת אגף המלכה והתקדמות הרגלים ולאחר מכן הצרחה גדולה תוך חשיפת המלך לסיכון רב. 

## קישורים חיצוניים

* 

* 
* הבלוג של סוזן פולגאר 

## הערות שוליים

קטגוריה:שחמטאיות יהודיות אמריקאיות
קטגוריה:שחמטאים יהודים הונגרים
סוזן
קטגוריה:סגל אוניברסיטאות ומכללות בארצות הברית
קטגוריה:יהודים אלופי עולם בשחמט
קטגוריה:עסקני שחמט
קטגוריה:מחברי ספרי שחמט אמריקאים
קטגוריה:ילדי פלא בשחמט
קטגוריה:אלופות עולם לנשים בשחמט
קטגוריה:רבי-אמנים אמריקאים
קטגוריה:מהגרים מהונגריה לארצות הברית
קטגוריה:מהגרות מהונגריה לארצות הברית
קטגוריה:שחמטאיות הונגריות
קטגוריה:יהודיות הונגריות
קטגוריה:אלופות עולם בשחמט מהיר
קטגוריה:אלופות עולם בשחמט בזק
קטגוריה:עסקני ספורט הונגרים
קטגוריה:עסקני ספורט יהודים
קטגוריה:אלופות עולם יהודיות
קטגוריה:ספורטאיות יהודיות הונגריות
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
קטגוריה:זוכי פרס עץ החיים